Kuressaare lennujaam

Kuressaare lennujaam (IATA lennujaamakood: URE, ICAO lennujaamakood: EEKE) on Saare maakonna ainus lennujaam. See asub Kuressaare kesklinnast 3 km kaugusel Roomassaare poolsaarel ja lennujaama terminal asub Kullimäel.

Kuressaare linnavalitsus eraldas 1939. aastal riigile maa-ala lennuvälja rajamiseks Roomassaares. 1940. aastal valmis murukattega lennurada, mida edaspidi kasutati ka spordiväljakuna. 1944. aastal korrastati linnaelanike abil maandumisrada ning lennujaama hooneks toodi talumaja Pärsamaa vallast Aruste külast. Ametlikult avati lennujaam 6. märtsil 1945, reise sooritati kahe reisijakohaga Po-2-ga. Aastatel 1947–1949 ehitati kolm ajutist abihoonet, 1948 moodustati kohapealne meteoroloogiateenistus.  Aastail 1949–1953 toimus Kuressaare ja Tallinna lennujaama vahel 10–14 lendu päevas. Sel perioodil sõitis Kuressaarde ja vastupidi umbes 400 inimest päevas. 

Lennujaam elektrifitseeriti 1958. aastal. Praegune lennuterminal ehitati 1962. aastal. Aastatel 1964–1966 toimunud remondi käigus olemasolev rada asfalteeriti ning paigaldati rajatuled. Lennurada pikendati 1976. aastal 200 m võrra pikkuseni 1300 m, teine 900-meetrine lennurada (suund 05/23) ehitati samal aastal. 1977 paigaldati lennuväljale tootja TESLA a.s. maandumisradar OPRL-4.

1995. aastal paigaldati VOR/DME trassimajakas kutsungiga KRS (saadi humanitaarabina Norrast, toodetud 1986).

1998. aasta kevadel saagisid vargad maha ning viisid ära Saaremaa ainsa valgusfoori, mis hoiatas Roomassaare teel liikujaid sõiduteega ristuva lennuraja 05/23 eest.

1999. aastal kaeti lennurajad uue asfaltkattega ning pikendati põhirada veel 200 meetri võrra pikkuseni 1518 meetrit, rajati uus ruleerimistee ning vahetati raja ääre- ja otsatuled. Rada 05/23 lühendati turvalisuse nimel pikkuseni 799 meetrit. 

Saare lennupäevad toimusid 20.-21. juunil 1998, 8-9. juulil 2000 , 8.-9. juunil 2002  ning 5.-6. juunil 2004. 

Moderniseeritud ja renoveeritud terminalihoone avati 12. juunil 2000 ning laiendustööd lõppesid 2007. aasta märtsi lõpus. Kevadel 2010 pikendati maandumisrada 1518 meetrilt 2000 meetrini ning lisati instrumentaalmaandumissüsteem. Lennuradade kandevõime on kuni 100 tonni.

5. juunil 2004 maandus Kuressaare lennujaamas esimest korda Estonian Airi Boeing 737-500.

21. juulil 2015 maandus Kuressaare lennujaamas esimest korda Estonian Airi Bombardier CRJ900NG.

Alates 8. maist 2024 toimub lennujaama lennuinfoteenus Tallinna irdtornikeskusest

Kuressaare lennujaama käitab AS Tallinna Lennujaam.

 Lennufirmade teenused 

Endine sihtpunktHooajalineTuleviku sihtpunkt

+ Kuressaarest (Kuressaare lennujaam) Linn Riik IATA ICAO Lennujaam Lennufirma Alates Kuni Lennu tüüp Helsingi   Soome  HEL  EFHK  Helsingi Vantaa lennujaam  Aero Airlines  2006  2008  ATR-72 Finnair  8. juuni 2026  7. august  ATR-72 Kärdla   Eesti  KDL  EEKA  Kärdla lennujaam  Estonian Air  1991  1993  Antonov An-2 ja Jakovlev JAK-40 Riia   Läti  RIX  EVRA  Riia lennujaam  airBaltic  3. mai 2007  2007  Fokker 50 Ruhnu   Eesti  -  EERU  Ruhnu lennuväli  Air Livonia  1996  2006  Antonov An-28 Diamond Sky  1 oktoober 2024  praegune  Britten-Norman BN-2 Islander Stockholm   Rootsi  ARN  ESSA  Stockholmi Arlanda lennujaam  Skyways Express  15. mai 2005  2007  Fokker 50 Estonian Air Regional  27. september 2007  3. oktoober 2010  Saab 340 BMA  ESSB  Stockholmi Bromma lennujaam  Braathens Regional Airlines  alustab 15. mai 2020  18. september 2020  ATR-72 Tallinn   Eesti  TLL  EETN  Lennart Meri Tallinna lennujaam  Estonian Air  1991  1993  Antonov An-2 ja Jakovlev JAK-40 Estonian Air Regional  27. september 2007  11. aprill 2008  Saab 340A 1. oktoober 2008  15. mai 2012 Airest  2001  30. september 2008  BAe Jetstream 31/32 (2006-2008) ja Let L-410 (2001-2006) Avies  1. juuni 2012  1. aprill 2016  BAe Jetstream 31/32 Transaviabaltika  20. juuni 2016  20. detsember 2020  BAe Jetstream 31/32 ja Let L-410 NyxAir 21. detsember 2020  praegune  ATR-42 ja Bombardier CRJ900NG

Seisuga talv 2025/26

 Lennuliikluse statistika 

+ Kuressaare lennujaama reisijateveo statistika Aasta  Reisijaid kokku  Lennuoperatsioone  Lasti kokku (tonnides) 1992  21 636  1 700  24 1993  6 436  1 550  3 1994  3 580  810  32 1995  2 900  1 050  40 1996  3 566  814  42 1997  4 463  900  66 1998  5 402  1 546  69 1999  6 447  1 145  76 2000  7 059  1 343  72 2001  3 752  1 251  37 2002  10 976  2 358  49 2003  12 156  1 777  40,3 2004  15 091  2 039  55,2 2005  18 071  2 086  32,2 2006  18 341  2 421  28,2 2007  20 026  2 748  19,067 2008 23 752  2 219  26,858 2009 19 519  2 066  34 2010 19 702  2 081  17,33 2011 17 822  1 948  10,4 2012 11 421  1 910  10,9 2013 13 163  2 200  9,7 2014 13 665  2 342  7,7 2015 14 458  2 148  9,87 2016 13 289  1 883  9,23 2017 19 231  2 222  8,93 2018 23 166  2 813   2019 24 614  2 696   2020 16 858  2 191   2021 29 447  2 361   2022 38 749  2 197   2023 42 232  1 973   2024 42 490  2 063  2025 34 776    

 Õnnetused 

 9. novembril 1987 seiskus õhkutõusul Kuressaare-Ruhnu liinilendu sooritava  An-2 mootor, lennuk kaotas kõrguse ja sai vigastada. Kahest meeskonnaliikmest ning kümnest reisijast said vigastada kaks reisijat. 

Viited

Välislingid 

Koduleht

Kategooria:Eesti lennujaamad
Lennujaam
Kategooria:Roomassaare